CELEX: 32012D0686
Language: et
Date: 2012-11-06 00:00:00
Title: Nõukogu otsus 2012/686/ÜVJP, 6. november 2012 , millega muudetakse nõukogu otsust 2012/333/ÜVJP, millega ajakohastatakse nende isikute, rühmituste ja üksuste loetelu, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4

7.11.2012   
            
            
               ET
            
            
               Euroopa Liidu Teataja
            
            
               L 307/80
            
         NÕUKOGU OTSUS 2012/686/ÜVJP,
   6. november 2012,
   millega muudetakse nõukogu otsust 2012/333/ÜVJP, millega ajakohastatakse nende isikute, rühmituste ja üksuste loetelu, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 27. detsembril 2001 vastu ühise seisukoha 2001/931/ÜVJP terrorismivastaste erimeetmete rakendamise kohta (1).
            
         
               (2)
            
            
               Nõukogu võttis 25. juunil 2012 vastu otsuse 2012/333/ÜVJP (2).
            
         
               (3)
            
            
               Nõukogu on teinud kindlaks, et enam ei ole alust hoida üht isikut nende isikute, rühmituste ja üksuste loetelus, kelle suhtes kohaldatakse ühise seisukoha 2001/931/ÜVJP artikleid 2, 3 ja 4.
            
         
               (4)
            
            
               Nende isikute, rühmituste ja üksuste loetelu, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks seega vastavalt ajakohastada,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas loetletud isik jäetakse välja otsuse 2012/333/ÜVJP lisas esitatud isikute, rühmituste ja üksuste loetelust.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 6. november 2012
      
         
            Nõukogu nimel
         
         
            eesistuja
         
         A. D. MAVROYIANNIS
      
   
   
      (1)  EÜT L 344, 28.12.2001, lk 93.
   
      (2)  ELT L 165, 26.6.2012, lk 72.
   
      LISA
      
         ARTIKLIS 1 OSUTATUD ISIK
      
      WALTERS, Jason Theodore James